 Proza - : - Cu sufletul in cerul de la Ramnic de loredana tudor-tomescu : - Cu sufletul in cerul de la Ramnic de loredana tudor-tomescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Noaptea... (Poezie) > Din... (Proza) > (S-a gasit)... (Presa) > Zgatie de... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1770459 Cu_sufletul__a n_cerul_de_la_Ra mnic' > Vizionari: 2207 > Cu sufletul in cerul de la Ramnic proza [ ] - - - - - - - - - - - - - - - - - - - - - - - - - de loredana tudor-tomescu [samantha ] 2008-02-25 | | La poarta aveam un visin, cu jumatate din crengi "sarind gardul" in drum, nasul trecatorilor - curata ispita la vremea culesului!- si un stalp de iluminat electric. Amandoua -poarta si stalpul- cat se poate de neconvenabile planurilor mele. Poarta era pusa acolo parca anume sa scartaie vestitor pe la ce bucata de noapte apaream si eu de la discoteca satului sau de la furat (de) cirese. Ca o paranteza, ca sa furi cirese noaptea iti trebuie un simt tactil foarte dezvoltat si un var care ti-e cel mai bun prieten. Eu le aveam pe amandoua.  iar stalpul de iluminat parea sa aiba un singur rost in coasta gardului: sa se vada mai bine echilibristica mea peste varfurile ascutite ale ulucilor -cum era sa scol vecinii cu scartaieli si cotrobaieli dupa o cheie de poarta, niciodata la locul ei dupa culcatul gainilor?!- pana aterizam in batatura, oleaca vanata, julita, sifonata, dar cu certificatul de "cuminte si devreme acasa" castigat cu truda. si-nca pe merit. Pentru ca eram si cuminte, chiar prea cuminte, as spune, si devreme acasa, ba chiar foarte devreme. La 2-3 ore dupa miezul noptii nu prea mai spui ca-i (prea) tarziu, ci ca-i (prea) devreme. Da-n noptile de vara, cu cerul spuzit de stele prabusindu-se in crestetul meu plin de vise si de zburatoare de tot felul, era si pacat de Dumnezeu sa te bagi in scutece de cum se culca luna pe-o rana. si-mi luam, pe dibuite, un pix si-un caiet dictando, albindu-mi noptile-n gradina cu regina-noptii, pana se argintea o dunga in panza neagra a nucilor de peste drum si-n zidul inalt al padurii, urcand dealul spre Coasta Pietrii. Uneori, aveam sufletul atat de plin de peste zi, incat ograda, mare cat juma’ de sat, ma strangea ca o bluza stramta la cusaturi si-atunci incercam iar ulucile, zburand peste ele catre sarpele mare si lenes al Oltului. Noaptea facea apa sa para vrajita; cand dadea lumina lunii in unda, sclipirile sticloase pareau flacarui insotind crampeie de descantec, anuntand parca venirea Sanzienelor la scalda. Ma duceam, hipnotizata, pana-n soptitul apei, sa-i prind povestea, sa ii mai spun si eu despre mine una-alta. Ca nu-i usor sa cresti si sa-ti dai seama de asta, iar cu adultii nu poti discuta despre asa ceva. Sau nu pe limba mea. Sau poate nu pe a lor. O singura data mi s-a parut ca vraja tine si peste zi. Ploua ca la diluviu, iar eu inotam printre exploziile mici ale picaturilor pe tipsia de argint a apei, intinsa dintr-un mal intr-altul, ca o masa-mparateasca. De acolo, din miezul apei, casele se vedeau de-a lungul malului ca niste cesti de cafea cu moturi de frisca rosie. Treceam Oltu-not, venind de la Seaca (popasul Cerbul), cu un var de-al meu, din sat (ca eram neam cu juma’ din oamenii rasfirati prin 3-4 sate dimprejur), Parvan, rotunjiti bine de-un platou cu mititei si o ciorba de burta. Nici urma de poezie in toate astea! Probabil ca si spuneam bancuri cu Bula sau cu Ceausescu (era epoca) razand cu gura pana spre ceafa si-nghitind, din cand in cand, cate un val mai obraznic. Asta pana cand a inceput sa ploua. Ca dintr-un burduf urias, acoperind cerul dinspre munte, curgeau siroaie, iar apa de sus, imbratisand apa de jos, era o muzica pentru care nicio sala de concerte nu poate fi destul de buna. De sacra  Noi -la mijloc de ape, invatand ca frumusetea poate fi absoluta, uneori atat de departe de lume, de oameni, de multime  Candelabrele fulgerelor aprindeau aerul innegrit al zilei, iar tunetele pareau sa rupa cerul in zdrente, cascand prapastii prin care se scurgeau in noi toti sfintii si heruvimii Raiului.. parea totul o colosala ceremonie de inscaunare a noastra, pecetluindu-ne trecerea de la copii natangi ai naturii, la trubaduri ce-aveau s-o cante pentru ce va fi sa vie. Uluitor! Saraca-i limba omului in fata splendorilor pe care cerul, apa si pamantul le-au dat acestuia, ca dar la venirea pe lume! Prinsi la mijlocul Oltului de aceasta sarabanda a naturii, calcam apa, dezpamanteniti de atata frumusete_dintr-o_data, nevrand sa inotam mai departe, spre mal, de teama ca toate acestea ar putea pieri asa, ca si cum n-ar fi fost nicicand. Ne-am multiplicat bucuria pana cand seara a-nnegrit de tot aerul, ingramadind norii peste padurea dealurilor din spatele nostru. Eram atat de amortiti de frig, incat simteam la propriu cum ne curge sangele prin vine, firisor cald incercand sa-nmoaie trupurile aproape impietrite, nu stiu cat de frig si cat de uimire. Pentru prima data, facuseram parte din vraja, depasind stadiul inferior de simplu spectator. Pluteam. N-am inchegat niciodata in cuvinte, pana acum, simturile mele rascolite (ca) de furtuna. Doar aici, pe cealalta fata a pamantului, totul reinvie acut in minte, si-mi simt si-mi revad amintirile la detaliu de filigran, ca o operatie pe cord deschis, "pe viu", care nu (te) doare, dar te-nmarmureste. Cu varul acela al meu am ramas cei mai buni prieteni, depasind granitele, de multe ori meschine, ale gradului de rudenie. Cu el am dansat la baluri, petreceri, discoteca, pe barba lui primeam unda verde de acasa, cu el am despicat, prin ani, in 4, in 7, in 10, nedumeririle si intrebarile care fac, uneori, din adolescenta, o povara mai grea decat batranetea insasi. Cu el am plans si am jelit mortii revolutiei, de varsta noastra, in scrisori pe care le pastrez si astazi. Anii trec, trupul rupe fratia de cruce si de sange cu sufletul, tradandu-l prea devreme (totdeauna prea devreme). Amintirile se smochinesc ca merele taiate in felii si lasate-n soare, pe ziar, pana se fac poame pentru camara de iarna. Cu toate acestea, in viata mea cateva jaloane se incapataneaza sa ramana constante: -visinul si stalpul din poarta casei -Oltul, sarpe lenes si satul, tarandu-se latit pe spatele scolii Noi -rugii mei de mure, plini de diamante negre aplecandu-se spre buza apei, cand vara, obosita, ingenuncheaza spre toamna -gradina cu regina-noptii ... si Parvan, prietenul cel mai bun al copilului din mine. Peste toate vegheaza, pentru vreme buna, Cozia, in spinarea casei -palat la vremea-n care ma-mpiedicam in presurile ei colorate, casuta de turta dulce, din poveste, acum, cand ating cu mana grinda. ...si cu sufletul cerul de la Ramnic, oricat as fi de departe. | index 'pageview'); 